פנאתינאיקוס (כדורסל)

מועדון הכדורסל פנאתינייקוס (ביוונית: ΚΑΕ Παναθηναϊκός), הידועה בקיצור כפאו או בשמה המלא פנאתינייקוס אתונה, היא קבוצת כדורסל יוונית מעיר הבירה אתונה המתמודדת בליגת העל היוונית בכדורסל וביורוליג. הקבוצה, חלק ממועדון הספורט פנאתינייקוס, זכתה שבע פעמים בגביע אירופה, והיא קבוצת הכדורסל המצליחה והמעוטרת ביותר ביוון ואחת הקבוצות המצליחות והמעוטרות ביבשת. פנאתינייקוס זכתה ב-39 אליפויות יוון, יותר מכל קבוצה אחרת וכמעט מחצית מכל 84 האליפויות שהתקיימו. במהלך השנים מתחרותיה העיקריות בליגה היו אריס סלוניקי ואולימפיאקוס. בין 2003 ל-2011 זכתה הקבוצה ב-9 אליפויות רצופות, שיא כל הזמנים בתחרות זו. שליטתה של הקבוצה בכדורסל היווני ניכרת גם בתחרויות הגביע היווני בכדורסל, בו זכתה 20 פעמים מתוך 49 מהדורות, גם כאן יותר מכל קבוצה אחרת. כמו כן זכתה הקבוצה פעם אחת בסופר קאפ היווני. בסך הכל זכתה פנאתינאיקוס בשיא של 11 דאבלים (זכייה בליגה ובגביע באותה עונה), מהם חמישה רצופים בשנים 2005–2009, ובשני כתרים משולשים (זכייה בליגה, בגביע וביורוליג), ב-2007 וב-2009. פנאתינאיקוס נחשבת לאחת הקבוצות הבכירות באירופה, ומאז 1994 העפילה 12 פעמים לפיינל פור היורוליג, מתוכן שמונה פעמים לגמר, וזכתה שבע פעמים ביורוליג. הזכייה הראשונה של הקבוצה בגביע אירופה הייתה ב-1996, אז ניצחה את ברצלונה 67–66 בגמר שנערך בפריז שבצרפת. באותה שנה זכתה גם בגביע הבין-יבשתי בכדורסל, לאחר שגברה 2–1 בסדרת הטוב מ-3 על אולימפיה מארגנטינה. זכייתה השנייה הייתה בשנת 2000 לאחר שגברה בגמר בסלוניקי על מכבי תל אביב 73–67. ב-2002 זכתה פנאתינאיקוס פעם נוספת, כשניצחה את קינדר בולוניה בביתה 89–83. בשנת 2007 זכתה פנאתינאיקוס באליפות אירופה בפעם הרביעית בתולדותיה לאחר שגברה בגמר על צסק"א מוסקבה 93–91 בגמר אותו אירחה באואקה ארנה. ב-2009 זכתה ביורוליג פעם נוספת לאחר שגברה 73–71 על אותה צסק"א בגמר שנערך בברלין, וכעבור שנתיים נוספות, ב-2011, זכתה בפעם השישית בגביע אירופה לאחר שניצחה את מכבי תל אביב 78–70 בגמר שנערך בברצלונה. ב-12 באפריל 2018 הודיעה פנאתינאיקוס על פרישה מהיורוליג לאחר מחלוקת בין בעלי הקבוצה להנהלת היורוליג, אך לאחר מכן חזרה בה מהחלטתה. ב-26 במאי 2024 זכתה הקבוצה באליפות אירופה השביעית בתולדותיה לאחר שניצחה 95–80 את ריאל מדריד בגמר היורוליג. ערך מורחב – דרבי היריבות הנצחיות (כדורסל) היריבה הגדולה ביותר של פנאתינאיקוס היא אולימפיאקוס פיראוס. היריבות הגדולה בין שני המועדונים הובילה פעמים רבות למהומות רבות, עד לכדי פציעות בקרב האוהדים משני הכיוונים. לא אחת התקיימו המשחקים בין הקבוצות ללא קהל, לאור החשש מהתפרצויות אלימות. היריבות בין המועדונים קיימת גם בענף הכדורגל, והמשחקים ביניהם מכונים דרבי היריבות הנצחיות. אליפות יוון (40) (שיא) 1946, 1947, 1950, 1951, 1954, 1961, 1962, 1967, 1969, 1971, 1972, 1973, 1974, 1975, 1977, 1980, 1981, 1982, 1984, 1998, 1999, 2000, 2001, 2003, 2004, 2005, 2006, 2007, 2008, 2009, 2010 ,2011, 2013, 2014, 2017, 2018, 2019, 2020, 2021, 2024 הגביע היווני בכדורסל (20) (שיא) 1979, 1982, 1983, 1986, 1993, 1996, 2003, 2005, 2006, 2007, 2008, 2009, 2012, 2013, 2014, 2015, 2016, 2017, 2019, 2021 הסופר קאפ היווני (1) 2021 אליפות אירופה (7) 1996, 2000, 2002, 2007, 2009, 2011, 2024 הגביע הבין-יבשתי בכדורסל (1) 1996 מיסאס פנתאזופולוס (1945–1951) ניקוס מילאס (1960–1961, 1963–1965, 1975–1976) קוסטאס מורוזיס (1966–1974, 1986–1987) ריצ'רד דיוקשייר (1974–1975) מיכאליס קיריציץ (1978, 1983–1986, 1988–1989) קוסטאס פוליטיס (1978–1982, 1993–1994) ז'ליקו פבליצ'ביץ' (1991–1993 אפתימיס קיומורצוגלו (1994–1995 בוז'ידאר מליקוביץ' (1995–1997) סלובודן סובוטיץ' (1997–1999) ז'ליקו אובראדוביץ' (1999–2012) ארגיריס פדולאקיס (2012–2014, 2016, 2019) דושקו איבאנוביץ' (2014–2015) אלכסנדר ג'ורג'ביץ' (2015–2016) צ'אבי פסקואל (2016–2018) ריק פיטינו (2018–2019, 2019–2020) גאורגיוס בובוראס (2020–2021) עודד קטש (2021) דימיטריוס פריפטיס (2021–2022) דיאן ראדוניץ' (2022–2023) כריסטוס סרליס (2023) ארגין אטאמן (2023–) ערך מורחב – קטגוריה:כדורסלני פנאתינאיקוס יוון פרגיסקוס אלברטיס ארצות הברית אנטוניו דייוויס יוון ניקוס גאליס ארצות הברית דומיניק וילקינס יוון פנאיוטיס ינאקיס קרואטיה דינו ראדג'ה ארצות הברית ביירון סקוט יוון אנטוניס פוטסיס סרביה ומונטנגרו דיאן בודירוגה סרביה ומונטנגרו ז'ליקו רבראצ'ה ישראל עודד קטש ארצות הברית מייק באטיסט יוון דימיטריס דיאמנטידיס ארצות הברית טוני דלק קרואטיה אנדריאה ז'יז'יץ' ליטא שארונאס יאסיקביצ'יוס יוון ארצות הברית ניק קלאת'ס ארצות הברית ג'יימס גיסט יוון סופוקליס שחורציאניטיס יוון טייריס רייס פנאתינאיקוס (אגודה) פנאתינאיקוס (כדורגל) אתר האינטרנט הרשמי של פנאתינאיקוס (באנגלית וביוונית מודרנית) פנאתינאיקוס, ברשת החברתית פייסבוק פנאתינאיקוס, ברשת החברתית אקס (טוויטר) פנאתינאיקוס, ברשת החברתית אינסטגרם פנאתינאיקוס, סרטונים בערוץ היוטיוב עמוד הקבוצה באתר היורוליג רועי כהן, ‏"צריך לתת לאלופה מקומית הזדמנות להיכנס ליורוליג", באתר ערוץ הספורט, 12 באוקטובר 2018 ברק חקלאי, הדרך לגיהנום רצופה אוהדים בירוק: הקהל המטורף של פנאתינאיקוס מחכה למכבי ת"א, באתר ynet, 30 בדצמבר 2014 סגל הקבוצה באתר פאנתינאיקוס